U-I-213/13
Natisni
Opravilna št.:
U-I-213/13
Datum odločitve:
10. 11. 2014
ECLI:
ECLI:SI:USRS:2014:U.I.213.13
Akt:
Zakon o pokojninskem in invalidskem zavarovanju (Uradni list RS, št. 96/12, 39/13 in 44/14) (ZPIZ-2), 3. odst. 411. čl.
Izrek:
Pobuda za začetek postopka za oceno ustavnosti tretjega odstavka 411. člena Zakona o pokojninskem in invalidskem zavarovanju (Uradni list RS, št. 96/12, 39/13 in 44/14) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Darinka Vrečič, Ljubljana
Datum vloge:
11. 9. 2013
Vrsta odločitve:
sklep
Vrsta rešitve:
zavrženje
Dokument:
US30534
Dokument v PDF obliki:
U-I-213-13.pdf
136 KB
Prenesite datoteko
U-I-213/13-6
10. 11. 2014
SKLEP
Ustavno sodišče je v postopku za preizkus pobude Darinke Vrečič, Ljubljana, na seji 10. novembra 2014
sklenilo:
Pobuda za začetek postopka za oceno ustavnosti tretjega odstavka 411. člena Zakona o pokojninskem in invalidskem zavarovanju (Uradni list RS, št. 96/12, 39/13 in 44/14) se zavrže.
OBRAZLOŽITEV
1. Pobudnica izpodbija tretji odstavek 411. člena Zakona o pokojninskem in invalidskem zavarovanju (v nadaljevanju ZPIZ-2), ki omogoča vnovično prostovoljno vključitev nezaposlenih v obvezno zavarovanje pod pogoji, ki so veljali pred uveljavitvijo ZPIZ-2. Pobudnica v utemeljitev pravnega interesa navaja, da izpodbijani predpis neposredno posega v pravice družine nezaposlenega družinskega člana, ki ima visoko šolsko izobrazbo in neuspešno že tri leta išče delo ter je zato odvisen od dohodkov drugih članov družine. Zatrjuje neskladje izpodbijane določbe s 14. členom Ustave. Izpodbijana določba naj bi razlikovala med nezaposlenimi osebami, ki so bile do 31. 12. 2012 prostovoljno vključene v obvezno zavarovanje, in nezaposlenimi osebami, ki so ali se bodo prostovoljno vključile v obvezno zavarovanje po 31. 12. 2012.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo in 109/12 – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt, izdan za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Pobudnica razlogov, ki bi utemeljevali pravni interes za začetek postopka za oceno ustavnosti tretjega odstavka 411. člena ZPIZ-2, ne izkaže. Z navedbami, da izpodbijani predpis neposredno posega v pravice družine nezaposlenega družinskega člana, ne izkaže, v čem naj bi izpodbijana določba posegla v njen konkretni pravni položaj oziroma da bi se z morebitno ugoditvijo pobudi njen pravni položaj izboljšal. Zato je Ustavno sodišče njeno pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10 in 56/11) v sestavi: predsednik
mag. Miroslav Mozetič
ter sodnice in sodniki dr. Mitja Deisinger, dr. Dunja Jadek Pensa,
mag. Marta Klampfer, dr. Etelka Korpič – Horvat, dr. Ernest Petrič, Jasna Pogačar, dr. Jadranka Sovdat in Jan Zobec.
Sklep je sprejelo soglasno.
mag. Miroslav Mozetič
Predsednik